সামনের রবিবার ২৫ ডিসেম্বর। শীতের আমেজে বড়দিনের আভাস। সেই আবহে সামিল শহর কলকাতা। মিঠে রোদ গায়ে মেখে নিক্কো পার্ক, ময়দান, ভিক্টোরিয়ায় কচিকাঁচাদের ভিড়। সঙ্গে একটু একটু করে তাপ বাড়ছে কেকের বাজারেরও।
 ওয়েব ডেস্ক: সামনের রবিবার ২৫ ডিসেম্বর। শীতের আমেজে বড়দিনের আভাস। সেই আবহে সামিল শহর কলকাতা। মিঠে রোদ গায়ে মেখে নিক্কো পার্ক, ময়দান, ভিক্টোরিয়ায় কচিকাঁচাদের ভিড়। সঙ্গে একটু একটু করে তাপ বাড়ছে কেকের বাজারেরও। অপেক্ষার অবসান হয়েছে কিছুদিন। শীত এসেছে রাজ্যে। রবিবার দিনের সর্বনিম্ন তাপমাত্রা ছিল ১৪ দশমিক ৯ ডিগ্রি সেলসিয়াস। তাপমাত্রা এর কাছাকাছি থাকবে বলেই জানাচ্ছে হাওয়া অফিস। স্কুল কলেজে শীতের ছুটি পড়তে এখনও দেরি। তাতে কী। কদিন বই তো শীতের দেখা মেলে না। হিমেল হাওয়া গায়ে মেখেই বারমুখী শহরবাসী। ধোঁয়া ওঠা চা-কফিতে চুমুক। কিম্বা ঝাল ঝাল ঘুগনি। চেটেপুটে শীত এনজয়। জমে উঠেছে বড়দিনের বাজারও। কেক তৈরির ব্যস্ততা বেকারিতে। শীতে ঠাণ্ডা হাত সেঁকে নিতে যাবেন নাকি কোনও বেকারিতে। ওখানে যে কেকের উষ্ণতা। সঙ্গে কেকের ম ম করা গন্ধও।